
A V I Z

asupra Proiectului de Lege pentru ratificarea Acordului între Guvernul României şi  Cabinetul de Miniştri al Ucrainei privind patrularea comună la  frontiera de  stat româno-ucraineană, semnat la  21 aprilie 2016 la  Bucureşti
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Acordului între Guvernul României şi  Cabinetul de Miniştri al Ucrainei privind patrularea comună la  frontiera de  stat româno-ucraineană, semnat la  21 aprilie 2016 la  Bucureşti,  trimis cu adresa  nr. PL-x 16 din 1 februarie  2017, înregistrat sub nr.4c-11/146 din 2 februarie 2017.

Potrivit dispoziţiilor art.75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, Camera Deputaţilor este prima Cameră sesizată. 

În temeiul prevederilor art.61 din Regulamentul Camerei Deputaţilor, republicat,   Comisia  a  dezbătut  proiectul  de  lege  menţionat  mai  sus,  în şedinţa  din   9 februarie 2017.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ.
În urma dezbaterilor s-a hotărât, cu unanimitate de voturi,  avizarea favorabilă a proiectului de lege.

Iniţiativa legislativă  face parte din categoria legilor ordinare.

